سیالکوٹ میں دہشتگردی کا بڑا منصوبہ ناکام

اکاؤنٹر ٹیررازم ڈیپارٹمنٹ نے سیالکوٹ میں کامیاب کارروائی کرتے ہوئے دہشتگردی کا بڑا منصوبہ ناکام بنا دیا ہے۔

خبر کا کوڈ: ۴۳۵۷۷۱

تاریخ: ۰۱ مرداد ۲۰۱۸ - ۱۴:۳۳

رسا نیوز ایجنسی کی رپورٹ کے مطابق اکاؤنٹر ٹیررازم ڈیپارٹمنٹ نے سیالکوٹ میں کامیاب کارروائی کرتے ہوئے دہشتگردی کا بڑا منصوبہ ناکام بنا دیا ہے۔

سی ٹی ڈی نے ۲ دہشتگردوں کو بارودی مواد سمیت گرفتار کر لیا ہے۔

سی ٹی ڈی کے مطابق گرفتار دہشتگردوں وجاہت حسین اور سجاد احمد کا تعلق سیالکوٹ سے ہے اوردونوں کو اورہ چوک سے گرفتار کیا گیا ہے۔

سی ٹی ڈی کے مطابق دہشتگرد شب برأت پر دہشتگردی کی کارروائی کرنا چاہتے تھے۔

دہشتگردوں کے قبضے سے بھاری مقدار میں بارودی مواد برآمد ہوا ہے۔

پولیس نے پکڑے جانیوالے دونوں دہشتگردوں کو تفتیش کیلئے نامعلوم مقام پر منتقل کردیا ہے۔

ذرائع کے مطابق دہشتگردوں کے سہولت کار اور دیگر ساتھیوں کی گرفتاری کیلئے بھی چھاپے مارے جا رہے ہیں۔/۹۸۹/ف۹۴۰/